MEDDELELSE FRA KOMMISSIONEN TIL EUROPA-PARLAMENTET i henhold til artikel 294, stk. 6, i traktaten om Den Europæiske Unions funktionsmåde vedrørende Rådets holdning med henblik på vedtagelse af Europa-Parlamentets og Rådets forordning om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 /* COM/2013/0140 final - 2006/0084 (COD) */





2006/0084 (COD) MEDDELELSE FRA KOMMISSIONEN TIL EUROPA-PARLAMENTET i henhold til artikel 294, stk. 6, i traktaten om Den Europæiske Unions funktionsmåde vedrørende Rådets holdning med henblik på vedtagelse af Europa-Parlamentets og Rådets forordning om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 1. Sagsforløb Forslag fremsendt til Europa-Parlamentet og Rådet (dokument KOM(2006) 244 endelig – 2006/0084 (COD): || den 4. juli 2006 Udtalelse afgivet af Det Europæiske Økonomiske og Sociale Udvalg: || ikke relevant Europa-Parlamentets førstebehandlingsholdning vedtaget: || den 20. november 2008 Ændret forslag fremsendt: || den 17.marts 2011 Rådets holdning vedtaget: || den 25. februar 2013 2. Formålet med Kommissionens forslag Kommissionens ændrede forslag vedrørende ændring af forordning (EF) nr. 1073/1999 om undersøgelser, der foretages af OLAF, fokuserer på at klarlægge de proceduremæssige rettigheder for personer, der berøres af disse undersøgelser, øge effektiviteten af undersøgelserne og forbedre samarbejdet med alle OLAF's partnere (EU's institutioner og organer, medlemsstaterne og internationale organisationer). Forslaget har også som mål at tydeliggøre, hvilken rolle OLAF-Overvågningsudvalget spiller, og igangsætte en udveksling af synspunkter mellem institutionerne på politisk plan for at drøfte OLAF's politiske prioriteter. 3. Bemærkninger til Rådets holdning Den 20. november 2008 vedtog Europa-Parlamentet en beslutning[1] under førstebehandlingen inden for rammerne af den fælles beslutningsprocedure. Det fremsatte ca. hundrede ændringsforslag til Kommissionens forslag. I marts 2011 vedtog Kommissionen et ændret forslag til Europa-Parlamentets og Rådets forordning om ændring af forordning (EF) nr. 1073/1999 om undersøgelser, der foretages af Det Europæiske Kontor for Bekæmpelse af Svig (OLAF), og om ophævelse af forordning (Euratom) nr. 1074/1999. Fra oktober 2011 til juni 2012 fandt uformelle trepartsdrøftelser sted med henblik på at opnå enighed i forbindelse med Rådets førstebehandling. Den 4. december 2012 bekræftede Rådet sin politiske enighed om den aftalte tekst, og den 25. februar 2013 vedtog Rådet sin førstebehandlingsholdning. Alle ændringer, der er fremsat i forbindelse med Kommissionens ændrede forslag, er aftalt under de uformelle trepartsdrøftelser. 4. Konklusion Kommissionen kan derfor acceptere de ændringer, som Rådet har foretaget i forslaget. [1] Europa-Parlamentets lovgivningsmæssige beslutning af 20. november 2008 om forslag til Europa-Parlamentets og Rådets forordning om ændring af forordning (EF) nr. 1073/1999 om undersøgelser, der foretages af Det Europæiske Kontor for Bekæmpelse af Svig (OLAF), P6_TA-PROV(2008) 553. Se den forberedende betænkning (A6-0394/2008).